Nelli Palomäki

Nelli Palomäki (s. 1981 Forssa) on suomalainen valokuvataiteilija. Hän on kuvannut suurikokoisia, usein mustavalkoisia muotokuvia.

Palomäki opiskeli valokuvausta Turun taideakatemiassa, josta hän valmistui medianomiksi vuonna 2008. Hän valmistui vuonna 2011 maisteriksi (MA) London College of Communications -oppilaitoksesta, missä hän opiskeli Hasselblad-säätiön Victor Fellowship -apurahalla. Vuonna 2013 Palomäki valmistui taiteen maisteriksi Aalto-yliopiston taiteiden ja suunnittelun korkeakoulun valokuvataiteen osastolta.

Palomäen kuvissa esiintyy usein lapsia ja nuoria.Nelli Palomäki Biography.
Palomäen töitä on ollut esillä Helsingin kaupungin taidemuseossa, Bruce Silverstein Galleryssa New Yorkissa ja Tanskan kansallisessa valokuvamuseossa Kööpenhaminassa. Palomäen kuvia julkaisseet Time, British Journal of Photography ja New York Magazine. Palomäen kuvista on julkaistu myös kirjoja.

Palomäen töitä kuuluu muun muassa Moderna Museetin, Haagin valokuvataiteen museon, Hasselblad Foundationin sekä Suomen valokuvataiteen museon ja Helsingin kaupungin taidemuseon kokoelmaan.
Keväällä 2010 Palomäki saavutti toisen sijan Sony World Photography Awardsin muotokuvien sarjassa.

Palomäen puoliso on kuvataiteilija Juhana Moisander. Perhe asuu Karkkilassa.

 Lähteet 

Luokka:Suomalaiset valokuvaajat
Luokka:Vuonna 1981 syntyneet
Luokka:Elävät henkilöt